Første kig på Marvels Ironheart – ny superheltserie med elementer fra Black Panther

Marvel har netop løftet sløret for deres næste serie: Ironheart. En trailer for serien er blevet delt i dag, og er du Marvel typen kan du altså nu glæde dig til premieren den 25. juni, hvor serien får eksklusiv debut på Disney+. Hovedrollen spilles af Dominique Thorne, der vender tilbage som Riri Williams – den unge opfinder, som vi første gang mødte i Black Panther: Wakanda Forever.

https://youtu.be/NEtzx49ubhc

Riri er en genial teenager med en passion for teknologi, og hun bygger metal-dragter, der kan konkurrere med selv Tony Stark. I serien vender hun hjem til Chicago, hvor hun forsøger at finde sin egen vej – men støder hurtigt ind i både nye udfordringer og fjender. En af dem er Parker Robbins, også kendt som “The Hood” (spillet af Anthony Ramos), der kombinerer magi med skumle hensigter.

Teknologi møder magi

Ironheart sætter teknologi op mod magi i et nyt kapitel i Marvel-universet og er baseret på den populære tegneseriefigur, skabt af Brian Michael Bendis i 2016. Riri Williams var oprindeligt tænkt som en slags arvtager til Iron Man – og det mærkes i både attitude og ambitioner.

På rollelisten i Ironheart er også Lyric Ross, Alden Ehrenreich, Regan Aliyah, Manny Montana, Matthew Elam og Anji White. Serien er skrevet af Chinaka Hodge, instrueret af Sam Bailey og Angela Barnes, og produceret af blandt andre Kevin Feige, Ryan Coogler og Zoie Nagelhout. Musikken er komponeret af Dara Taylor.

Første kig på Marvels Ironheart – ny superheltserie med elementer fra Black Panther